ՊՊԾ գնդի գրավումն ու իրավապահների գործողությունները քաղաքացիների ու լրագրողների հանդեպ ցույց տվեցին, որ ոստիկանության բարեփոխումները բավարար չեն` արձանագրել են այսօր հրավիրված քննարկում-ասուլիսի բանախոսները: Ըստ Խոսքի ազատության պաշտպանության կոմիտեի նախագահ Աշոտ Մելիքյանի՝ այդ օրերին զանգվածային բռնություններն են կիրառվել ընդդեմ լրագրողների: 2016-ի հուլիսի 17- 30-ը բռնության է ենթարկվել 27 լրագրող . նրանցից 19-ը՝ ֆիզիական բռնության, իսկ 8-ի գործունեությունն է խոչընդոտվել.